Rakkaussoppa
Onko viikonlopun ruoat vielä miettimättä? Tässä seuraa helppo tomaattikeiton ohje. Valmistuu noin puolessa tunnissa ja riittää useaksi päiväksi. On myös oiva pohja pastakastikkeelle. Ohje on kuten yleensä suurin piirteinen ja keitto tehty tunteella.
Tarvitset noin litran tomaattimurskaa tai vastaavan määrän kokonaisia purkkitomaatteja, viitisen sellerin vartta, kolmisen porkkanaa, yhden sipulin ja pari valkosipulin kynttä (+ halutessasi tilkan kermaa). Mausteeksi lehtipersiljaa, hunajaa, suolaa ja pippuria. Itse tykkään käyttää luomukasvislientä antamaan täyteläisen maun kasviskeitoille. Luomua siksi, ettei siinä ole natriumglutamaattia.
Pilko vihannekset pieneksi ja paista kaikki kattilassa ennen kuin lisäät tomaatin. Annan kiehua hiljalleen noin vartin kunnes porkkana on kypsynyt. Soseuta keitto ja tarkista maut. Lisää tässä kohtaa kermaa jos haluat pehmeämmän maun keitollesi. Syömme aina sosekeittojen kanssa raejuustoa ja tässä proteiinia on lisätty vielä keitetyn kvinoan muodossa. Toivottavasti maistuu teillekin!
This entry was posted in maailmalla and tagged reseptit, soup of the day, syö&juo on January 31, 2014 by kummelikopplan.
Tämä herkullinen keittoresepti on jäänyt jakamatta. Ystävämme tarjosivat tätä itsenäisyyspäivän brunssilla ja keitto oli niin herkullista (ja taas kerran nopea & helppo resepti), että oli pakko päästä testaamaan itsekin. Keiton juju on chipotle chili, josta se saa potku ja savuisen makunsa. Reseptin kaivoin ystävämme suosituksesta Kaikki äitini reseptit blogista.
Meidän lähikaupasta löytyi vain Chipotle saucea, mutta siitä lähti onneksi tarpeeksi makua ja sopivasti tulisuutta. Lisäsin papujen sekaan sen verran vettä että ne peittyivät ja maustoin luomukasviskuutiolla. Säädä keiton paksuutta lisäilemällä tarpeen mukaan vettä. Meillä kylkiäisenä riitti kaupan nachot. Sol tai Corona olisi ollut täydellinen kaveri keitolle.
Täytyykin seuraavalla kauppareissulla muistaa napata chipotletahnaa koriin. Papuja, korianteria ja limeä meillä onkin jo!
This entry was posted in kotona and tagged reseptit, soup of the day, syö&juo on January 24, 2014 by kummelikopplan.
Olen kokonaan tainnut unohtaa jakaa teille toisen lempparikeitoistani. Nimittäin bataatti-korianterikeiton. Tätä ja toista lempparia tomaatti-vuohenjuustokeittoa tulee tehtyä lähes joka viikko isot satsit kerralla.
This entry was posted in kotona and tagged reseptit, soup of the day, syö&juo on August 15, 2013 by kummelikopplan.
Tästähän on tulossa varsinainen ruokablogi viimeisten juttujen perusteella. Jatketaan samaa rataa siis, esittelyssä eilisen sellerikeitto. Kasasin keiton aineksista, jotka löytyivät valmiiksi jääkaapista.
paketillinen varsiselleriä
1/3 isoa fenkolia
2 yrttiliemikuutiota (luomu)
Pilko kaikki pieneksi. Paista sipulit, selleri ja fenkoli voissa ja/tai oliiviöljyssä. Lisää paloiteltu peruna ja liemikuutiot, peitä vedellä. Anna kiehua noin vartin. Lisää linssit ja anna kiehua vielä kymmenen minuuttia. Soseuta ja syö!
Keittoon sopii mainiosti esim. tuore persilja mutta omani oli tekovaiheessa parvekkeella, missä poikani nukkui ennätyspäikkäreitään. Lähes kolme tuntia!!!
Huonenna olisi tarkoitus tehdä viimeinen Hälsans Kök maistelu. Färs, eli kasvismureke odottaa pakkasessa. Ruokateema saa siis jatkoa!
This entry was posted in kotona and tagged soup of the day, syö&juo on May 10, 2013 by kummelikopplan.
Intiaanikesäkeitto
Päivän keitto jutuista onkin aikaa. Edellinen keittopostaus taisi tulla jenkeissä. No pari päivää sitten loihdin sitä sun tätä ajatuksella uuden keiton, josta mies innostui niin kovin että pitää jakaa se teillekin. Miehelle kuuluu krediitti keiton nimestä.
Keittovihanneksia (lidl luomu) Mustapippuria kokonaisina
Laakerinlehtiä muutama
Luomu kasvis- ja yrttikasvislientä
Mango-curry mausteseosta
1/3 mustaa Koskenlaskijaa
Valmista kuten mitä tahansa peruskeittoa. Lisää lopuksi Koskenlaskija ja sekoita!
Maistui meille ja ensi kerralla varioidaan vaihtamalla linssit kikherneisiin.
This entry was posted in kotona and tagged soup of the day, syö&juo on March 13, 2013 by kummelikopplan.
Päivän keitto: Red Kabucha Squash
Kurpitsakokeilut jatkuvat taas tällä viikolla. Pikkuinen on maistellut butternutsosetta ja tein meille aikuisille keittoa Red Kabucha kurpitsasta.
Ulkonäöltään tämä kurpitsa on perinteistä punaisempi, rosoisempi ja vähän täplikäs. Maku on aika sama.
Keitto maustettiin varsisellerillä, porkkanalla ja jättipuntilla korianteria!
Whole Foodsin korianteria jää ikävä. Korianteripuntti (tai parempi sana olisi kimppu) maksaa $1.89 ja vastaa suurinpiirtein viittä Järvikylän ruukkua.
This entry was posted in maailmalla and tagged soup of the day, syö&juo, whole foods market on October 28, 2012 by kummelikopplan.